Publication: Magyar Közlöny
Issue: MK-2010-160 (Year: 2010, Number: 160)
Era: contemporary
Section: A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 70. § (2)–(3) bekezdései
Paragraph Index: 142

A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 70. § (2)–(3) bekezdései szerint „A Magyar Köztársaság területén lakóhellyel rendelkezõ minden nagykorú magyar állampolgárt és az Európai Unió más tagállamának a Magyar Köztársaság területén lakóhellyel rendelkezõ nagykorú állampolgárát megilleti az a jog, hogy a helyi önkormányzati képviselõk és a polgármesterek választásán választható és – amennyiben a választás, illetve a népszavazás napján a Magyar Köztársaság területén tartózkodik – választó legyen, valamint helyi népszavazásban és népi kezdeményezésben részt vegyen. Polgármesterré és fõvárosi fõpolgármesterré magyar állampolgár választható.”; továbbá „A Magyar Köztársaságban minden menekültként, bevándoroltként vagy letelepedettként elismert nagykorú személyt megillet az a jog, hogy a helyi önkormányzati képviselõk és a polgármesterek választásán – amennyiben a választás, illetve a népszavazás napján a Magyar Köztársaság területén tartózkodik – választó legyen, valamint a helyi népszavazásban és népi kezdeményezésben részt vegyen.”. Az Alkotmány 70. § (5) bekezdése szerint „Nincs választójoga annak, aki jogerõs ítélet alapján a cselekvõképességet korlátozó vagy kizáró gondnokság, illetõleg a közügyek gyakorlásától eltiltás hatálya alatt áll, szabadságvesztés büntetését vagy büntetõeljárásban elrendelt intézeti kényszergyógykezelését tölti. Az Európai Unió más tagállamának a Magyar Köztársaság területén lakóhellyel rendelkezõ nagykorú állampolgára akkor sem választható, ha az állampolgársága szerinti állam jogszabálya, bírósági vagy más hatósági döntése alapján hazájában kizárták e jog gyakorlásából.”. A Ve. 12. §-a szerint „A helyi választási iroda vezetõje a választás kitûzését követõen a személyiadat- és lakcímnyilvántartás adatai és a választójoggal nem rendelkezõ nagykorú polgárok nyilvántartása alapján szavazókörönként összeállítja a választójoggal rendelkezõ polgárok névjegyzékét, és azon a változásokat folyamatosan átvezeti.”. A Ve. 15. § (2) bekezdése szerint „A helyi választási iroda vezetõje törli a névjegyzékbõl azt, aki meghalt, aki elvesztette választójogát, illetõleg akit lakcímének megváltozása miatt más szavazókör névjegyzékébe vettek fel.”. A Ve. 115/F. § (1) bekezdése szerint „A helyi választási iroda vezetõje legkésõbb július 15-én határozattal dönt a kérelmezõ kisebbségi választói jegyzékbe vételérõl.”. A Ve. 115/H. § (1) bekezdése szerint „A kisebbségi választói jegyzékbe a 115/F. § (1) bekezdésében megállapított határidõt követõen – a jogorvoslati eljárások kivételével – nem vehetõ fel választópolgár.”. Az Országos Választási Bizottság álláspontja szerint a helyi önkormányzati képviselõk és polgármesterek választása során, a megismételt szavazáson azok a választópolgárok szavazhatnak,

Source: https://magyarkozlony.hu/hivatalos-lapok/4180e46552f7ba6b9e24b332c726e793dd3a9eb3/dokumentumok/fd6812f8f830f105b3bf091f154bb43e1c2cb801/letoltes